Гімназія № 8 (Мінск)

Мінская гімназія № 8 — навучальная ўстанова, гімназія з гуманітарным ухілам і паглыбленым вывучэннем французскай мовы. Навучэнне ў гімназіі вядзецца на беларускай і рускай мовах. Гімназія № 8 заснавана 5 красавіка 1991 года, на базе сярэдняй школы № 20 (імя Пятра Купрыянава), адкрытай у 1952 г. Гімназія з’яўляецца асацыяванай школай клубаў ЮНЕСКА, падтрымлівае сувязь ліцэем імя А. дэ С. Экзюперы ў г. Ліёне (Францыя). Адрас школы: Мінск, вул. Я. Коласа, 41. Дырэктар — Сабіч Вераніка Мікалаеўна. Культурнае жыццё Ансамбль французскай песні «Каравэла» На базе школы дзейнічае ансамбль французскай песні «Каравэла» — студыя эстраднай песні пад кіраўніцтвам Міранчук В. І. У ансамблі бяруць удзел вучні 5 — 11 класаў сумесна з педагогамі гімназіі. Выхаванцы гімназіі Франак Вячорка — беларускі маладзёжны актывіст, грамадскі дзеяч. Алег Грушэцкі — беларускі пісьменнік, адзін з заснавальнікаў Аб’яднання беларускіх скаўтаў. Ксенія Сітнік — спявачка, пераможца на конкурсе песень Дзіцячае Еўрабачанне-2005. Ірына Ігнацюк — выканаўца гітарнай музыкі. Ягор Жэшка — удзельнік Дзіцячага Еўрабачання 2012. Фотагалерэя Крыніцы Спасылкі На Вікісховішчы ёсць медыяфайлы па тэме Гімназія № 8 (Мінск) Сайт гімназіі № 8 Архівавана 17 красавіка 2010. Гімназічная Беларусь Архівавана 6 сакавіка 2016.